Bank waarsku teen misdadigers se nuwe slenter | Maroela Media
Bank waarsku teen misdadigers se nuwe slenter
Nedbank het sy bankkliënte vandeesweek gewaarsku teen 'n nuwe slenter waarin voorgegee word dat dié bank glo kliënte bel en dan vir persoonlike inligting vra.
Die bank het in 'n verklaring op sy webwerf, wat ook as massa-SMS aan kliënte uitgestuur is en op sosiale media versprei is, gesê misdadigers het glo onlangs kliënte begin bel om te vra vir hul kaartbesonderhede en ander inligting, waarna hulle die kliënt vra om 'n transaksie met behulp van die Approve It-sisteem goed te keur.
Die Approve It-sisteem stel kliënte onder meer in staat om 'n internet-transaksie met behulp van hul selfone goed te keur.
Nedbank het gesê die misdadigers vang kliënte in 'n wip deur hulle te oortuig dat die transaksie goedgekeur moet word om sodoende toegang tot hul bankdienste te behou.
Die bank het ook kliënte gewaarsku om nooit hul sogenaamde "one time"-wagwoord (OTP) aan enigiemand te gee nie.
Die bank het gesê hy sal nooit 'n kliënt bel om telefonies inligting soos onder meer die kliënt se kaartnommer, vervaldatum, CCV-nommer of OTP te bekom nie. Hoewel die bank soms vir ontbrekende inligting mag vra, sal hy ook nooit kliënte vir persoonlike besonderhede soos 'n profielnommer en PIN-kode vra nie.
"Indien jy wel 'n Approve It-boodskap kry, moet jy dit nié goedkeur nie en Nedbank onmiddellik in kennis stel," waarsku hulle in die verklaring.
As jy vermoed jy was moontlik 'n slagoffer van bedrog, kan jy Nedbank nader by 0800 110 929. Jy kan ook 'n e-pos stuur na [email protected].
Meer inligting oor kaartbedrog is beskikbaar op Nedbank se webwerf.
Makhosi Khoza: 'Red die land van gulsige, hartelose aasvoëls'
Makhosi Khoza toe nié by verhoor
Klaar gevang, "inside job" iemand in Nedbank verskaf inligting aan so genaamde misdadigers, Nedbank is nie bereid om pa te staan vir misdaad nie, die klient trek maar altyd aan die kortste ent. As die "misdadigers" jou bel weet hulle alreeds alles van jou en jou kaarte se nommers. Die swendelaars maak dit net ampelik :(
Ek het nog nie so sms gekry nie. Maar dankie ons moet katvoetloop.
agge nee man
Nuwe Slenter??? Is dit iets nuut? Agge nee man ek sê dit weer dis mos nie iets nuut nie.Ek kan wragtig nie glo dat mens nogsteeds gevang word nie. As jy 'n verdagte oproep kry sê jy sal sommer self bank toe gaan of bel..
Gaan standard bank of capitec toe , hulle is veiliger
Truecaller is n awesome app. Ek kry gereeld die "blocked caller" boodskap wat se "Nedbank scam". Somtyds vloeg hy verby die blocker maar sodra ek hoor dis een wat se hys van n Bank, sit ek neer. Ek het 2 rekeninge en albei skuld niemand niks. As ek iets wil weet gaan ek aanlyn of self in bank toe.